इमारती लकड़ी वन का महत्वपूर्ण उत्पाद है, जिसका व्यापक पैमाने पर निर्माण कार्य और औद्योगिक कच्चे माल तथा ईधन के रूप में मुख्य रूप से किया जाता है। इसका उपयोग भारी निर्माण कार्यों में भी किया जाता है, जैसे- रेलवे के स्लीपर आदि के निर्माण में। कुछ आर्द्र-प्रतिरोधक लकड़ियां भी होती हैं, जिनका उष्ण कटिबंधीय क्षेत्रों में निर्माण कार्य में उपयोग किया जाता है। कोणधारी वृक्षों से प्राप्त लकड़ियों का उपयोग तख्ता, बोर्ड और जहाज की कड़ी बनाने में तथा घर के निर्माण कार्य में व्यापक रूप से किया जाता है। महोगनी, रोजवुड, बॉनी आदि अन्य लकड़ियां हैं, जिनका उपयोग फर्नीचर निर्माण में प्रमुख रूप से होता है। मुलायम लकड़ियों से सस्ते फर्नीचर का निर्माण होता है, यथा-चीड़ का वृक्ष (पाइन)। हालांकि सामान्य लकड़ियों को पतले, हल्के टुकड़ों में काटा जा सकता है परंतु इसका एक मजबूत प्रकार होता है, जिसे प्लाइवुड कहते हैं। इसका उपयोग किसी फर्नीचर को चिकना, खूबसूरत और मजबूत बनाने में किया जाता है।